


2026 жылғы қаңтар–шілде айларындағы Алматы қаласының әлеуметтік-экономикалық даму қорытындылары

Өнеркәсіп
	Өнеркәсіп жұмысының қорытындысы бойынша 2026 жылғы қаңтар-шілде 
өнеркәсіп өнімі 1542,3 млрд. теңгеге өндірілді, бұл 2025 жылғы қаңтар-шілде деңгейіне қарай 122,5% – РК құрады (ҚР-103%).Өңдеу өнеркәсібінде нақты көлем индексі (НКИ) 126,5%-ды құрады. Өндіріс көлемі 1 287,7 млрд теңге, үлесі – 83,5%.

Өндіріс көлемінің өсуі мынадай салаларда байқалды:

машина жасауда – 64,9%-ға (көлемі – 667,4 млрд теңге, үлесі – 51,8%);
тамақ өнімдерін өндіруде – 11,7%-ға (көлемі – 203,3 млрд теңге, үлесі – 15,8%);
металл емес минералдық өнімдерді өндіруде – 27,7%-ға (көлемі – 83,7 млрд теңге, үлесі – 6,5%), резеңке және пластмасса бұйымдарын өндіруде – 25,2%-ға (көлемі – 36,4 млрд теңге, үлесі – 2,8%),машиналар мен жабдықтардан басқа дайын металл бұйымдарын өндіруде – 32%-ға (көлемі – 32,8 млрд теңге, үлесі – 2,5%), химия өнеркәсібі өнімдерін өндіруде – 13,8%-ға (көлемі – 21,9 млрд теңге, үлесі – 1,7%), негізгі фармацевтикалық өнімдерді өндіруде – 28%-ға (көлемі – 17,6 млрд теңге, үлесі – 1,4%), жиһаз өндіруде – 41,4%-ға (көлемі – 12,7 млрд теңге, үлесі – 1%).

Инвестициялар
	2026 жылғы қаңтар–шілде айларында негізгі капиталға салынған инвестициялар көлемі 1 239,7 млрд теңгені құрады. Нақты көлем индексі (НКИ) 104,6% деңгейінде қалыптасты (ҚР бойынша көлемі – 11 464,2 млрд теңге, НКИ – 107,7%).
	Ішкі инвестициялар көлемі 1 061,9 млрд теңгені (НКИ – 103,2%), сыртқы инвестициялар көлемі 177,8 млрд теңгені (НКИ – 113,8%) құрады.
	Есепті кезеңде инвестициялардың негізгі көлемі мынадай салаларға бағытталды: жылжымайтын мүлікпен жасалатын операциялар – 351,5 млрд теңге (үлесі – 28,4%), көлік және қоймалау – 227,1 млрд теңге (үлесі – 18,3%),
ақпарат және байланыс – 164 млрд теңге (үлесі – 13,2%), электр энергиясымен, газбен, бумен, ыстық сумен және кондицияланған ауамен қамтамасыз ету – 103,6 млрд теңге (үлесі – 8,4%).
	2026 жылдың 1-тоқсанында 2 113,4 млн АҚШ доллары көлемінде тікелей шетелдік инвестициялар тартылды. Өткен жылмен салыстырғанда 32,1%-ға төмендеу байқалады.

Анықтама үшін: тікелей шетелдік инвестициялар бойынша деректерді ҚР Ұлттық Банкі тоқсанына 1 рет қалыптастырады.

Сауда
	2026 жылғы қаңтар–шілде айларында сауда көлемі 15 116,8 млрд теңгені құрап, 9%-ға өсті.
	Бөлшек сауда көлемі 4 521,6 млрд теңгені құрады, НКИ – 104%. Алматы қаласының республикадағы бөлшек сауда тауар айналымының жалпы көлеміндегі үлесі 31,9%-ға жетті.
	Өсім халықтың сатып алу қабілетінің артуы, сондай-ақ сусындар, фармацевтикалық өнімдер, киім-кешек және автомобильдер өткізу көлемінің ұлғаюы есебінен қамтамасыз етілді.
	Көтерме сауда айналымы 10 499,5 млрд теңгені құрап, НКИ 111,3%-ды құрады. Қаланың республикадағы көтерме сауда көлеміндегі үлесі – 36%.
	Негізгі өсімге автомобильдер мен қосалқы бөлшектер, фармацевтикалық өнімдер сатылымының артуы, сондай-ақ азық-түлік тауарлары ассортиментінің кеңеюі ықпал етті.

Шағын және орта кәсіпкерлік
	2026 жылғы 1 тамыздағы жағдай бойынша жұмыс істеп тұрған ШОК субъектілерінің саны 363 801 бірлікті құрады (2025 жылғы 1 тамызда – 392 539 бірлік). Өткен жылдың сәйкес күнімен салыстырғанда олардың саны 7,3%-ға азайды.
	2026 жылғы қаңтар–наурыз айларында ШОК субъектілері өндірген өнім көлемі 5 113 251 млн теңгені құрады. 2025 жылдың сәйкес кезеңімен салыстырғанда (салыстырмалы бағаларда) көрсеткіш 21,9%-ға төмендеді.
	Анықтама үшін: 2026 жылғы қаңтар–маусым айларындағы көрсеткіштер 2026 жылғы қазан айының соңында қалыптастырылады.
	2026 жылғы 1 сәуірдегі жағдай бойынша ШОК-та жұмыспен қамтылғандар саны 828 060 адамды құрады. 2025 жылғы қаңтар–наурыз айларымен салыстырғанда көрсеткіш 14,1%-ға төмендеді.




